**Suntem în țara locuită de români!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suntem în țara locuită de români

...

Suntem aici în țara asta-n care,

Se fură mult și totul se usucă,

Unde pădurea e deja pe ducă

Și legea e tâlhar la drumul mare!

...

Aici trăiește bine cine-apucă

Să fie primul la troaca cu mâncare,

Aici cinstitul nu are valoare,

Iar școlile dresează, nu educă!

...

Peste tot aici miroase-a moarte,

Suntem în țara condusă de nebuni

Unde se trăiește pe furate,

...

În țara asta străinii sunt stăpâni

Și are parte numai cine-mparte,

Suntem în țara locuită de români!